CELEX: 62016TN0027
Language: sl
Date: 2016-01-25 00:00:00
Title: Zadeva T-27/16: Tožba, vložena 25. januarja 2016 – Združeno kraljestvo/Komisija

29.3.2016   
            
            
               SL
            
            
               Uradni list Evropske unije
            
            
               C 111/31
            
         Tožba, vložena 25. januarja 2016 – Združeno kraljestvo/Komisija
   (Zadeva T-27/16)
   (2016/C 111/36)
   Jezik postopka: angleščina
   
      Stranki
   
   
      Tožeča stranka: Združeno kraljestvo Velika Britanija in Severna Irska (zastopniki: J. Kraehling, agent, in S. Lee in M. Gray, barristers)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               razglasi za ničen del člena 1 Izvedbenega sklepa Komisije (EU) 2015/2098 z dne 13. novembra 2015 (1), v katerem je bilo med drugim odločeno, da je del kmetijskih odhodkov v zvezi z izračunom vrednosti tržne proizvodnje, ki jo je prijavilo Združeno kraljestvo, nastal v nasprotju s pravom Unije in ga ni mogoče financirati v skladu z EKJS in EKSRP, zaradi česar je treba razglasiti ničnost petih rubrik (zadnja rubrika na str. 42 in prve štiri rubrike na str. 43) in Priloge k temu sklepu, kar pomeni skupni finančni popravek v znesku 1 849 194,86 EUR; in
            
         
               —
            
            
               Komisiji naloži plačilo stroškov Združenega kraljestva.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: Komisija naj bi napačno uporabila pravo, ker je zahtevo razlagala tako, da lahko država članica pri izračunu vrednosti tržne proizvodnje organizacije proizvajalcev za namene določitve najvišjega zneska pomoči upošteva proizvodnjo pridelovalcev, ki se pridružijo organizaciji. Komisija naj s tem ne bi upoštevala jasnih določb člena 3(1) Uredbe Komisije št. 1433/2003 (2) ter členov 52(1) in 52(2) Uredbe Komisije št. 1580/2007 (3).
            
         
               2.
            
            
               Drugi tožbeni razlog: Komisija naj bi s svojo razlago vrednosti proizvodnje članov, ki se pridružijo, ravnala v nasprotju z načeloma zakonitosti in pravne varnosti, ki imata posebno veljavo, kadar ukrep povzroči finančne posledice in/ali naložitev globe.
            
         
      (1)  Izvedbeni sklep Komisije (EU) 2015/2098 z dne 13. novembra 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (notificirano pod dokumentarno številko C(2015) 7716) (UL L 303, 2015, str. 35).
   
      (2)  Uredba Komisije (ES) št. 1433/2003 z dne 11. avgusta 2003 o podrobnih pravilih za uporabo Uredbe Sveta (ES) št. 2200/96 glede operativnih skladov, operativnih programov in finančne pomoči (UL L 203, 2003, str. 25).
   
      (3)  Uredba Komisije (ES) št. 1580/2007 z dne 21. decembra 2007 o določitvi izvedbenih pravil za uredbe Sveta (ES) št. 2200/96, (ES) št. 2201/96 in (ES) št. 1182/2007 v sektorju sadja in zelenjave (UL L 350, str. 1).